De to tidligere superligamandskaber Vendsyssel FF og Hobro IK spiller lørdag klokken 14.00 en meget vigtig kamp i nedrykningsspillet i 1. division i fodbold. Begge mandskaber ligger med fem spillerunder tilbage med 28 point - kun fem point fra en direkte nedrykningsplads. Så en sejr eller et nederlag kan få stor betydning i de to klubbers sidste fem kampe i nedrykningsspillet. En sejr til et af holdene vil betyde, at man efterlader taberholdet i den tunge ende, mens en sejr og tre point betyder, at man lægger afstand til bundstriden. Sidst de to hold mødtes i februar måned i Hjørring overraskede Hobro med en overbevisende 3-0 sejr på tre mål af debutanten Muamer Brjanac. Så Vendsyssel FF har revanche tilgode. Vi var med til sidste træning i Vendsyssel FF og fik en snak med cheftræner Henrik Pedersen om kampen, der kan ses direkte på Viaplay fra klokken 14.00. Se hvad Henrik Pedersen sagde her:

Opsummering:
Med bare fem kampe tilbage er hver eneste kamp af stor betydning for de to nedrykningstruede hold, der møder hinanden lørdag.